section_heading: Život i karijera
paragraph_text: Gluma ga je počela zanimati od malih nogu. Kad je imao sedam godina, na nagovor trenera karatea prijavio se na audiciju za reklamu za Burger King. Iako nije bio izabran, iskustvo s audicije toliko mu se svidjelo da je roditeljima priopćio kako želi biti glumac. Roditelji su ga shvatili ozbiljno te su često putovali iz Michigana u Los Angeles kako bi Taylor išao na audicije. Na kraju ih je to jako iscrpilo te su se odlučili na preseljenje u Los Angeles. Taylor je glumio u raznim filmovima i posuđivao glas u crtićima, a konačni probitak u svijet glumaca značila je uloga Sharkboya u već spomenutom filmu The Adventures of Sharkboy and Lavagirl in 3-D, snimljenom 2005. godine. Nakon filmova Sumrak sage koji su mu donijeli veliku slavu Taylor glumi u akcijskom filmu Abduction. Glumac je izjavio kako zahvaljujući Sumrak sagi može birati filmove i uloge koje ga uistinu zanimaju te da je uloga akcijskog junaka Nathana Harpera u Abduction ono što je on priželjkivao.